Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18329

c) biztosítja a gépjárművek folyamatos, biztonságos és gyors mozgását, valamint megfelelő módon szabályozza a forgalmi előtér más tevékenységét. 9.5.2 Ajánlás — Amennyiben a repülőtéri irányító torony nem vesz részt a forgalmi előtér forgalmának szabályozásában, dolgozzanak ki alkalmas eljárásokat a légijármű megfelelő átadására a forgalmi előtér ügyeleti szolgálat és a repülőtéri irányító torony között. Megjegyzés: A forgalmi előtér ügyeleti szolgálat tevékenységére vonatkozó útmutató a Repülőtér Szolgálati Kézikönyv 8. részében, valamint a Felszíni Mozgás Ellenőrzése és Irányítása (SMGCS) című kézikönyvben találhatók. 9.5.3 A forgalmi előtér ügyeleti szolgálatot rádió-távbeszélő berendezésekkel kell felszerelni. 9.5.4 Ahol alacsony látástávolság mellett történő üzemeltetési eljárásokat alkalmaznak, a forgalmi előtéren közlekedő és feladatot végző személyek és gépjárművek számát a lehető legkisebbre kell korlátozni. Megjegyzés: Az alacsony látástávolság mellett történő üzemeltetésre vonatkozó külön eljárások a Felszíni Mozgás Ellenőrzése és Irányítása (SMGCS) című kézikönyvben találhatók. 9.5.5 A vészhelyzet esetén beavatkozó gépjármű az összes többi felszíni forgalommal szemben elsőbbséget kell, hogy élvezzen. 9.5.6 A forgalmi előtéren üzemelő gépjármű:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes